section_heading: Radnja
paragraph_text: Nakon sukoba oko namještene partije triktraka, Kamal poziva Bonda na večeru u svoj dvorac; međutim, Bond uskoro postaje zarobljenik. Uspjevši malo pronjuškati uokolo, Bond ugleda Orlova kako stiže i načuje kako se planiraju sastati u Karl-Marx-Stadtu u Istočnoj Njemačkoj, gdje će nastupati Octopussyn cirkus, prije nego što krene vlakom na Zapad. Tu Orlov razbija pravo Faberéovo jaje, rekavši kako su mu "krivotvorine" već donijele previše nevolja. Bond uspijeva pobjeći iz Kamalove palače, nakon čega ga počinju slijediti Kamalovi na slonovima, ali Bonda spašavaju neki američki turisti.